สังคมข่าวหุ้นเล็กเซียวหงส์
ดัชนีหุ้นไทย 1,549.11 จุด ลดลง 3.53 จุด มูลค่าซื้อขาย 75,047 ล้านบาท ช่วงเช้าตกใจเหตุการณ์วินาศกรรมหลายจุดภาคใต้ก่อนฟื้นตัวหลังตัวเลขจีดีพีไตรมาส 2/59 ออกมาดี น่าติดตามตัวเลข GDP และตัวเลข PMI ภาคการผลิตแต่ละประเทศเริ่มทยอยประกาศออกมา วันนี้ตลาดหุ้นไทยมีโอกาสยืนบวกจากโมเมนตัมที่ดีจากเงินบาทแข็งต่อเนื่องประเมินแนวต้าน 1,560-1,567 จุดแนวรับ 1,545-1,538 จุด
16 ส.ค. 2559

เล็กเซียวหงส์
ดัชนีหุ้นไทย 1,549.11 จุด ลดลง 3.53 จุด มูลค่าซื้อขาย 75,047 ล้านบาท ช่วงเช้าตกใจเหตุการณ์วินาศกรรมหลายจุดภาคใต้ก่อนฟื้นตัวหลังตัวเลขจีดีพีไตรมาส 2/59 ออกมาดี น่าติดตามตัวเลข GDP และตัวเลข PMI ภาคการผลิตแต่ละประเทศเริ่มทยอยประกาศออกมา วันนี้ตลาดหุ้นไทยมีโอกาสยืนบวกจากโมเมนตัมที่ดีจากเงินบาทแข็งต่อเนื่องประเมินแนวต้าน 1,560-1,567 จุดแนวรับ 1,545-1,538 จุด
…*…WHA ดูเหมือน ข่าวดีไหลมาเทมางบไตรมาส 2/59 กำไรเติบโตเกือบ 50% แต่ที่น่าสนใจครึ่งหลังWHA จะกำไรเพิ่มขึ้นอย่างมีนัยสำคัญ ไม่ว่าจะเป็นกำไรพิเศษจากขายการสินทรัพย์เข้าHREIT กว่า 8,000 ล้านบาท ที่กำลังแต่งเนื้อแต่งตัว เพื่อเข้าตลาดปลายปีนี้และขายสินทรัพย์เติมเข้า WHART กว่า 4,000 ล้านบาท เอาเป็นว่า“WHA ครึ่งแรกดีแล้ว..ครึ่งหลังดีกว่าอีก”ไม่เชื่อคอยดู.!
…*…SPORTของ“เสี่ยระวิ โหลทอง”ไตรมาส 2/59 ขาดทุนเพียง 14 ล้านบาท จากช่วงเดียวกันปีก่อนขาดทุน 38 ล้านบาท ถือว่าผลการดำเนินงานฟื้นตัวอย่างมีนัยสำคัญทีเดียวและยิ่ง“กีฬาไทยฟีเวอร์”เท่าไหร่..รายได้SPORT มีโอกาสเพิ่มขึ้นมากเท่านั้น
…*…ITD ต้องกางแผนที่เดินหา“กำไร”กันต่อไป แปลกบริษัทขาดทุนมาตลอด แต่ก็เก็งกำไรกันได้ตลอด ที่สำคัญบรรดา“คุณเสี่ย”ทั้งหลายขายยัง..? บอกตรงๆโปรดระวัง“หุ้นตัวนี้มีเจ้า”ขึ้นอยู่กับว่า“เจ้าลากหรือเจ้าทิ้ง”เท่านั้นเอง
…*…JMARTของ“อดิศักดิ์ สุขุมวิทยา”มาเต็ม จ่ายปันผลเป็นหุ้นอัตรา 5 หุ้นเดิมต่อ 1 หุ้นปันผล เข้าซื้อหุ้นเพิ่มทุน “เจเอ็มทีพลส”และออกหุ้นกู้ 1,000 ล้านบาท เรียกว่าวิศวกรรมการเงินเต็มที่ แต่ทว่ากรณีเข้าซื้อกิจการ SINGER ดูยังไม่เห็นการออกดอกออกผลที่ชัดเจนมากเท่าใดนัก
…*…BEC ไม่ผิดคาดไตรมาส 2/59 กำไรลดฮวบเหลือ 463 ล้านบาท จากปีก่อนเคยทำได้ 723 ล้านบาท เหตุผลประการใด..คงไม่ต้องฟื้นฝอยหาตะเข็บกัน แต่“ประวิทย์ มาลีนนท์”กัดฟันจ่ายปันผลหุ้นละ 0.45 บาท..เอาเถอะแม้กำไรไม่ดีแต่จ่ายปันผลดี…“โอเคร”…ล่ะครับ
…*…พี่ใหญ่ PTT งบไตรมาส 2/59 ออกมากำไร 24,878 ล้านบาท ต่ำกว่านักวิเคราะห์ประเมินไว้เล็กน้อย แต่นักลงทุนพอรับได้ น่าจับตาไตรมาส 3/59 ราคาน้ำมันดิบทรงตัวได้ น่าจะทำให้กำไรดีขึ้นไม่น้อยทีเดียว
…*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา 09.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล
…*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดย สุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 09.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง
…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดย สุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น